

**Tárgy : Intézményvezetői (Óvodavezető)**

**állásra pályázat kiírása**

**E L Ő T E R J E S Z T É S**

**Csemő Község Képviselő-testületének**

**2023. április 18-án tartandó ülésére**

Tisztelt Képviselő-testület!

Csemő Község Önkormányzatának Képviselő-testülete 36/2018. (07.30.) számú határozatával a Csemői Nefelejcs Óvoda (2713 Csemő, Petőfi S. u. 2.) magasabb vezetői feladatainak ellátásával 5 évre Erdélyi Krisztina 2700 Cegléd, Összekötő út 1. sz. alatti lakost bízta meg – így az intézményvezetői megbízása 2023. július 31-én lejár.

Az önkormányzat fenntartásában működő Csemői Nefelejcs Óvoda és Mini Bölcsőde intézményvezetői feladatainak ellátására a közalkalmazottak jogállásáról szóló 1992. XXXIII. tv. 20/A. §-ban, nemzeti köznevelésről szóló 2011. évi CXC. törvény 67-69. §-ban, továbbá apedagógusok előmeneteli rendszeréről és a közalkalmazottak jogállásáról szóló 1992. éviXXXIII. törvény köznevelési intézményekben történő végrehajtásáról szóló 326/2013. (VIII.

30.) számú Korm. rendelet 22-27. §-ban foglaltak szerint pályázatot kell kiírni.

Kérem a Tisztelt Képviselő-testületet, az előterjesztést megtárgyalni és a felhívást tartalmazó határozatot meghozni szíveskedjenek.

**…./2023. (IV.18.) határozat**

**Csemő Község Önkormányzatának Képviselő-testülete** a közalkalmazottak jogállásáról szóló 1992. évi XXXIII. törvény 20/A. § alapján pályázatot hirdet a **Csemői Nefelejcs Óvoda és Mini Bölcsőde intézményvezető (magasabb vezető)** munkakör betöltésére.

**A közalkalmazotti jogviszony időtartama:**határozatlan idejű közalkalmazotti jogviszony

**Foglalkoztatás jellege:**teljes munkaidő

**A vezetői megbízás időtartama:**a vezetői megbízás határozott időre, 5 évre, 2023. augusztus 1-től 2028. július 31-ig szól.

**A munkavégzés helye:**Pest vármegye, 2713 Csemő, Petőfi Sándor u. 2.

**A munkakörbe tartozó, illetve a vezetői megbízással járó lényeges feladatok:**

Az óvoda és a mini bölcsődei egysége teljes körű szakmai irányítása és képviselete a vonatkozó jogszabályok, belső szabályzatok és a fenntartó rendelkezései szerint.

Az intézményvezető felel az intézmény szakszerű és törvényes működéséért, a takarékos gazdálkodásért, gyakorolja a munkáltatói jogokat, dönt az intézmény működésével kapcsolatban minden olyan ügyben, amelyet jogszabály nem utal más hatáskörbe.

**Illetmény és juttatások:**

Az illetmény megállapítására és a juttatásokra a közalkalmazottak jogállásáról szóló 1992. évi XXXIII. törvény rendelkezései, valamint a nemzeti köznevelésről szóló 2011. évi CXC. tv., illetve a pedagógusok előmeneteli rendszeréről és a közalkalmazottak jogállásáról szóló 1992. évi XXXIII. tv. köznevelési intézményekben történő végrehajtásáról szóló 326/2013.(VIII.30.) Korm. rendelet rendelkezései az irányadók.

**Pályázati feltételek:**

* főiskola végzettség, óvodapedagógus szakképzettség,
* vagyonnyilatkozat-tételi eljárás lefolytatása,
* magyar állampolgárság, büntetlen előélet, cselekvőképesség,
* pedagógus szakvizsga keretében szerzett intézményvezetői szakképzettség,
* annak igazolása, hogy nem áll foglalkoztatástól eltiltó ítélet hatálya alatt, a Kjt. 20. § (2) bekezdés d) pontja szerinti büntetőeljárás hatály alatt, valamint vele szemben nem áll fenn a Kjt. 20. § (2d) és (2e) bekezdésben foglalt kizáró ok.

A pályázatokat 2 (ebből 1 fűzés nélküli) azonos szövegű és mellékletű példányban kell benyújtani.

**A pályázat részeként benyújtandó iratok, igazolások:**

* részletes szakmai önéletrajz;
* az intézmény vezetésére vonatkozó, szakmai helyzetelemzésre épülő, fejlesztési elképzeléseket is tartalmazó vezetési program;
* iskolai végzettséget, szakképzettséget igazoló okiratok másolatai, szakmai gyakorlat hitelt érdemlő igazolása;
* 3 hónapnál nem régebbi hatósági erkölcsi bizonyítvány, mely igazolja a büntetlen előéletet, továbbá, hogy nem áll a Kjt. 20. § (2) bekezdés d) pontja szerintit büntetőeljárás hatálya alatt, nem állnak fenn a pályázóval szemben a Kjt. 20. § (2d) és (2e) bekezdésben foglalt kizáró okok, nem áll foglalkozástól eltiltás hatálya alatt;
* nyilatkozat arról, hogy hozzájárul személyes adatainak a pályázati eljárással összefüggésben szükséges kezeléséhez, továbbításához; valamint, hogy teljes pályázati anyagát a pályázati eljárásban – véleményezésben, elbírálásban – részt vevő harmadik személyek megismerhetik;
* nyilatkozat arról, hogy vele szemben a Kjt. 41. § (1)-(2) bekezdés szerinti összeférhetetlenség nem áll fenn, illetve a fennálló összeférhetetlenséget megbízása esetén megszünteti;
* nyilatkozat arról, hogy kinevezése esetén vagyonnyilatkozat-tételi kötelezettségének eleget tesz;
* nyilatkozat arról, hogy pályázatának elbírálását nyílt vagy zárt ülésen kéri.

**A munkakör betölthetőségének időpontja:** a munkakör legkorábban 2023. augusztus 1. napjától tölthető be.

**A pályázat benyújtásának határideje:** 2023. június 16.

A pályázati kiírással kapcsolatosan további információt Bögös István alpolgármester nyújt a 06-30/863-1624-es telefonszámon.

**A pályázatok benyújtásának módja:**

* postai úton, a pályázatnak Csemő Község Önkormányzata Képviselő-testületének címére történő megküldésével (2713 Csemő, Petőfi u. 1.). Kérjük a borítékon feltüntetni a pályázati adatbázisban szereplő azonosító számot valamint a munkakör megnevezését: óvodavezető.
* személyesen: Dr. Lakos Roland polgármester, Pest vármegye, 2713 Csemő, Petőfi u. 1.

**A pályázat elbírálásának módja, rendje:**

Pályáztató a benyújtási határidő leteltét követően a pályázati határidőn belül igazolt módon megigényelt erkölcsi bizonyítványnak legkésőbb a testületi meghallgatáson történő bemutatása kivételével hiánypótlási lehetőséget nem biztosít.

A pályázók személyes meghallgatására és az elbírálásra a jelentkezési határidőt követő képviselő-testületi ülésen kerül sor.

A képviselő-testület fenntartja a jogot, hogy a pályázati kiírást visszavonja vagy a pályázati eljárást eredménytelennek nyilvánítsa.

**A pályázat elbírálásának határideje:** 2023. július 21.

**A pályázati kiírás közzétételének helye, ideje:**

* közigazgatási állásportál
* Csemő Község Önkormányzatának honlapja ([www.csemo.hu](http://www.csemo.hu)) és hirdetőtáblája

A munkáltatóval kapcsolatos egyéb információ: A Kjt. 20/B. § (2) bekezdése alapján magasabb vezető, illetve vezető beosztás ellátására megbízást az kaphat, aki a munkáltatóval közalkalmazotti jogviszonyban áll, vagy a megbízással egyidejűleg közalkalmazotti munkakörbe (óvodapedagógus) kinevezhető. A közalkalmazotti jogviszony határozatlan időre szól, az intézménynél újonnan létesített jogviszony esetén – a Kjt. 21/A. § (4) bekezdésben, valamint a 326/2013.(VIII.30.) Kormányrendelet 29. §-ában foglaltak kivételével – 3 hónap próbaidő kikötésével.

**Határidő: 2023. július 21.**

**Felelős: alpolgármester**

Csemő, 2023. április 13.

Dr. Lakos Roland

polgármester