**Tárgy: Csemő Község Önkormányzata**

**2023. évi közbeszerzési tervének**

**elfogadása**

**ELŐTERJESZTÉS**

**Csemő Község Képviselő-testületének**

**2023. április 18-án tartandó ülésére**

**Tisztelt Képviselő-testület!**

A közbeszerzésekről szóló 2015. évi CXLIII. törvény 42. §-a szerint az ajánlatkérő éves összesített közbeszerzési tervet köteles készíteni.

Ahogy minden évben, így 2023-ban is meg kell határozni és éves közbeszerzési terv formájában el kell fogadni a tárgyévben lefolytatandó közbeszerzési eljárások listáját.

A közbeszerzési tervet a Képviselő-testület hagyja jóvá. A közbeszerzési terv nyilvános, ezért a település honlapján elérhetővé kell tenni és a helyben szokásos módon történő kihirdetéséről gondoskodni kell.A terv nem vonja maga után az abban felsorolt közbeszerzési eljárások lefolytatásának kötelezettségét, továbbá az Önkormányzat a tervben nem szereplő közbeszerzésre vagy a tervben foglaltakhoz képest módosított közbeszerzésre vonatkozó eljárást is lefolytathat, ha az általa előre nem látható okból új közbeszerzési igény vagy egyéb változás merül fel. Ezekben az esetekben a közbeszerzési tervet módosítani szükséges, a módosítás okát megfelelően indokolni kell.

Tájékoztatom a Tisztelt Képviselő-testületet, hogy 2023. évben a törvény szerinti nemzeti értékhatárt elérő beruházást (*árubeszerzés esetében nettó 15 000 000 forint; építési beruházás esetében nettó 50 000 000 forint; szolgáltatás megrendelése esetében nettó 15 000 000 forint*) az önkormányzat nem tervez.

A fentiek alapján kérem a Tisztelt Képviselő-testületet, hogy az alábbi határozati javaslatot elfogadni szíveskedjék.

**Határozati javaslat**

**…/2023. (IV.18.) sz. határozat**

**Csemő Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§ (1) bekezdésében foglalt kötelezettségének eleget téve megállapítja, hogy az Önkormányzatnak 2023. évben a hatályos éves költségvetési rendelete alapján nincs olyan tervezett beruházása, amely a közbeszerzési törvény előírásai alapján közbeszerzési eljárás alá esne.**

**Ennek alapján a Képviselő-testület megállapítja, hogy az Önkormányzat 2023. évi közbeszerzési terve nemleges.**

**Felkéri a polgármestert, hogy intézkedjen a tervnek a település honlapján történő megjelentetéséről.**

**Határidő: azonnal**

**Felelős: Polgármester**

Csemő, 2023. április 11.

Dr. Lakos Roland

polgármester