

Tárgy:  **Helyi civil szervezetek**

**támogatásáról döntés**

**E L Ő T E R J E S Z T É S**

**Csemő Község Képviselő-testületének**

**2023. április 18-án tartandó ülésére**

Tisztelt Képviselő-testület!

Folytatni szeretnénk a pandémia előtt kialakított gyakorlatot és továbbra is cél, hogy minden nehézségünk mellett támogatni tudjuk a helyi társadalmi szervezeteket annak érdekében, hogy saját szakmai tevékenységük magasabb színvonalon valósulhasson meg.

Továbbra is mindent felülír, hogy tervezhetetlennek látom előre az idei évi minden kiadásainkat – így ebben az évben sem a megszokott pályáztatás útján teszek javaslatot a közösségi működés támogatására.

***Az előirányzatból összesen 1.450.000 forint felosztására teszek javaslatot a helyi székhelyű és helyben tevékenykedő társadalmi szervezetek számára (1 millió forint értékben), ezen felül a rendőrség, tűzoltóság, mentőszolgálat számára további 150-150.000 Ft – vissza nem térítendő támogatás elfogadását indítványozom.***

* a Csemői Faluvédő és Szépítő Egyesület részére 200.000.-Ft,
* a Csemői Gyöngyvirág Nyugdíjas Egyesület részére 200.000+100.000.-Ft,
* a Csemői Polgárőrség részére 100.000.-Ft,
* a Zöldhalmi Barátok Egyesülete részére 50.000.-Ft,
* a Csemői Hagyományőrző Egyesület részére 50.000.-Ft,
* a Gyermekünkért Alapítvány részére 150.000.-Ft,
* a Csemői Iskoláért Alapítvány részére 150.000.-Ft támogatás elfogadását javaslom.

A támogatott szervezetek az önkormányzati támogatás összege erejéig beszámolási kötelezettséggel tartoznak a képviselő-testület felé, 2023. január 31-ig tételes elszámolást kell csatolniuk a támogatás felhasználásról.

**A 2023. évben 2.000.000 Ft összeget terveztünk a civil szervezetek támogatására.**

**A „maradék” összegből sörpad garnitúra vásárlásának engedélyezését kérem tisztelettel, tekintettel arra, hogy a meglévő készlet elöregedett, továbbá figyelemmel arra a tényre is, hogy a lakossági használatra is szoktunk kölcsön adni a garnitúrákból, és volt,ami sérülten érkezett vissza, volt olyan is,ami vissza sem érkezett.**

**Nem látom értelmét belemenni abba, hogy a pad tartószerkezete az ügyfélnél roppant-e meg, vagy már csak egy hajszál tartotta és a soron következő önkormányzati használatnál is eltört volna…**

**Számításom szerint ebből összegből 10 prémium minőségű vagy 15 közepes minőségű garnitúra vásárolható.**

Kérem a tisztelt Képviselő-testületet az előterjesztés megvitatására és a javaslatok támogatására.

Csemő, 2023. április 14.

Dr. Lakos Roland

polgármester